На основу члана 8. Одлуке о врстама прописа које доноси Скупштина општине Дољевац за које је обавезна јавна расправа и поступку и начину спровођења јавне расправе, (Службени лист Града Ниша'', број 52/18), Одељење за привреду и финансије одређује

**ПРОГРАМ ЈАВНЕ РАСПРАВЕ**

**О НАЦРТУ ОДЛУКЕ О БУЏЕТУ ОПШТИНЕ ДОЉЕВАЦ ЗА 2022. ГОДИНУ**

1. У поступку припреме Нацрта одлуке о буџету општине Дољевац за 2022. годину, Одељењe за привреду и финансије спроводи јавну расправу о нацрту Oдлуке о буџету општине Дољевац за 2022. годину који је саставни део овог програма.

2. Јавна расправа о нацрту буџета спроводи се у периоду од 07.10.2021. године до 15.10.2021. године.

3. У циљу свеобухватног разматрања нацрта Одлуке о буџету општине Дољевац за 2022. годину, позивамо све заинтересоване субјекте да узму активно учешће у јавној расправи која ће се одржати, дана 15.10. 2021. године са почетком у 11 сати у скупштинској сали општине Дољевац.

4. Нацрт одлуке о буџету општине Дољевац за 2022. годину је објављен на званичном сајту општине Дољевац.

5. Своје предлоге, примедбе и сугестије грађани могу доставити писменим путем на e-mail **opstina@opstinadoljevac.rs**, или на јавној расправи, у сали скупштине општине Дољевац улици Николе Тесле број 121.

6. Учесници у јавној расправи могу бити јавна предузећа, јавне установе, школе, месне заједнице, предшколска установа, спортске организације, невладине организације, одељења Општинске управе, представници привреде, пољопривреде, заинтересовани грађани и представници средстава јавног информисања.

7. По окончању јавне расправе Одељење за привреду и финансије ће анализирати све примедбе, предлоге и сугестије учесника у јавној расправи и сачинити извештај о спроведеној јавној расправи.

Број:

Датум:

ОДЕЉЕЊЕ ЗА ПРИВРЕДУ И ФИНАНСИЈЕ

Начелник Одељења за привреду и финансије

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Јовица Пешић